Hotel "Evropa"
Hotel "Evropa" − koji od 2008. posluje pod nazivom Hotel Europe (u vlasništvu Rasima Bajrovića) − prvi je moderni hotel sagrađen u Sarajevu. Sagradio ga je 1882. godine Gligorije Jeftanović, “zenđil Sarajlija” kako ga tim povodom naziva zvanični list. Njegovim imenom prozvana je i ulica u kojoj je sagrađen hotel. Hotel je projektovao Karlo Paržik, a svečano je otvoren 12. decembra 1882.